วัดไทยในอินเดีย บำเพ็ญกุศลถวาย สมเด็จช่วง อายุวัฒนมงคลครบ 91 ปี
วัดไทยกุสินาราเฉลิมราชย์ จัดเลี้ยงอาหารกลางวันเด็กนักเรียนอินเดีย 200 คน บำเพ็ญกุศลถวาย สมเด็จช่วง ในโอกาสวันคล้ายวันเกิด ครบ 91 ปี 71 พรรษา,ผู้สื่อข่าวรายงานมาจากวัดไทยกุสินาราเฉลิมราชย์ เมืองกุสินารา รัฐอุตตรประเทศ สาธารณรัฐอินเดีย ว่า เนื่องในโอกาสอภิลักขิตสมัยอายุวัฒนมงคล ครบ 91 ปี 71 พรรษา สมเด็จพระมหารัชมังคลาจารย์ (ช่วง วรปุญฺโญ ป.ธ.9) เจ้าอาวาสวัดปากน้ำ กรุงเทพมหานคร ผู้ปฏิบัติหน้าที่สมเด็จพระสังฆราช,พระเทพโพธิวิเทศ (วีระยุทฺโธ) หัวหน้าพระธรรมทูต สายประเทศอินเดีย-เนปาล มอบหมายให้ พระครูนรนาถเจติยาภิรักษ์ (สมพงศ์) เจ้าอาวาสวัดป่ากุสินาราบรมธาตุสถิต ผู้ปฏิบัติหน้าที่ดูแลวัดไทยกุสินาราเฉลิมราชย์ จัดกิจกรรมต่างๆ เพื่อเป็นการบำเพ็ญกุศลถวายแด่ สมเด็จพระมหาราชมังคลาจารย์ ผู้เป็นร่มโพธิ์ทองของคณะสงฆ์ไทย และคณะพระธรรมทูตสายประเทศอินเดีย-เนปาล,ทั้งนี้ นอกจากการจัดให้มีทำบุญตักบาตร พร้อมการเจริญพระพุทธมนต์ เจริญจิตภาวนา และถวายภัตตาหารแด่พระสงฆ์ที่จำพรรษาอยู่ที่วัดไทยกุสินาราเฉลิมราชย์ แล้ว ยังได้มีการนำพระสงฆ์ แม่ชี อาสาสมัครของวัดไทยกุสินาราเฉลิมราชย์ ออกไปเลี้ยงอาหารกลางวัน และมอบปัจจัยให้กับนักเรียนชาวอินเดีย ในเมืองกุสินารา จำนวน 200 คน อีกด้วย.
วัดไทยกุสินาราเฉลิมราชย์ จัดเลี้ยงอาหารกลางวันเด็กนักเรียนอินเดีย 200 คน บำเพ็ญกุศลถวาย สมเด็จช่วง ในอายุวัฒนมงคลครบ 91 ปี 71 พรรษา
สมเด็จช่วง,สมเด็จพระมหารัชมังคลาจารย์,วัดไทยกุสินาราเฉลิมราชย์,อินเดีย,บำเพ็ญกุศล,วันคล้ายวันเกิดสมเด็จช่วง